Rada školy pri Základnej škole s materskou školou, 919 02 Dolné Orešany

**Vec: Zápisnica zo zasadnutia rady školy konanej dňa 29. 05. 2023**

Prítomní: podľa prezenčnej listiny

Program:

1. Zahájenie

2. Závery kontroly v ŠJ

3. Úprava prevádzky MŠ

4. Prerokovanie zmien od posledného zasadnutia RŠ

5. Záver

1. Predsedníčka RŠ privítala členov rady školy a prizvaných hostí.
2. Riaditeľka školy PhDr. Mária Tremková informovala členov RŠ o záveroch kontroly vykonanej v ŠJ. Zistené porušenia ako aj následný postup konzultovala riaditeľka školy PhDr. Mária Tremková s prednostom školského úradu. Nakoľko zistené nedostatky neboli závažného charakteru a škola učinila nápravné opatrenia, považuje školský úrad kontrolu za uzavretú.
3. Z dôvodu prestavby strechy na existujúcej budove MŠ bolo nutné zriadiť obe triedy v náhradných priestoroch. Trieda starších detí sa nachádza v budove kultúrneho domu a trieda mladších detí je umiestnená v triede ŠKD v ZŠ. Nakoľko nie je daný presný termín dostavby novej časti MŠ, navrhuje RŠ dočasnú triedu mladších detí v budove KD zachovať aj v budúcom školskom roku až do skolaudovania nových priestorov.
4. Členovia RŠ prerokovali zmeny, ktoré sa uskutočnili od posledného zasadania RŠ:

* Do MŠ bolo zapísaných 36 detí. Predpokladaný počet detí MŠ, ktoré odídu do 1. ročníka je 18.
* Do 1. ročníka ZŠ bolo zapísaných 31 detí. Z tohto celkového počtu budú pravdepodobne 3 - 4 odklady školskej dochádzky. V školskom roku 2023/2024 budú vytvorené 2 triedy 1. ročníka. Druhá trieda bude vytvorená v priestoroch súčasnej ŠKD. Vzhľadom na vyššie uvedené skutočnosti, RŠ navrhuje zriaďovateľovi opätovné zváženie vypracovania projektovej dokumentácie na rozšírenie.
* Dňa 30. 5. 2023 je avizovaná kontrola zameraná na individuálne vzdelávanie žiakov.
* Škola opätovne získala titul „Škola E- Twinning“ na obdobie 2 rokov. V rámci tohto projektu sa škola zapojila do 7 projektov. Riaditeľka školy PhDr. Mária Tremková informovala členov RŠ aj o úspešnej akreditácii ZŠ v programe ERAZMUS, vďaka čomu škola organizuje výmenné a študijné pobyty žiakov a učiteľov v zahraničí.
* Vzhľadom na schválené zmeny v novom Štátnom vzdelávacom programe chce riaditeľka školy PhDr. Mária Tremková zaviesť blokovú výučbu predmetov aj na 2. stupni ZŠ.
* Novelou školského zákona vzniká povinnosť základným školám zaviesť 3 hodiny telesnej výchovy týždenne. Účinnosť je pre školy, ktoré k 31. 8. 2023 nemajú prístup k telocvični, posunutá na termín 1. 9. 2025 za účelom dobudovania chýbajúcej školskej infraštruktúry. RŠ na základe uvedených zmien navrhuje zriaďovateľovi vypracovanie projektovej dokumentácie na výstavbu telocvične a následné uchádzanie sa o dotácie vypísané na tieto účely.

1. Na záver predsedníčka rady školy poďakovala členom a hosťom za účasť na zasadnutí.

V Dolných Orešanoch 29. 05. 2023

Ing. Lucia Jakubčíková

predseda rady školy